**ԵԶՐԱԿԱՑՈՒԹՅՈՒՆ**

**«ՆՈՐ ՓՐՈՋԵԿՏՍ» ՍՊԸ ԿՈՂՄԻՑ ՀՀ ԿԱՌԱՎԱՐՈՒԹՅԱՆ 2017 ԹՎԱԿԱՆԻ ՀՈԿՏԵՄԲԵՐԻ 5-Ի ԹԻՎ 1235-Ն ՈՐՈՇՄԱՆ ՇՐՋԱՆԱԿՆԵՐՈՒՄ ՆԵՐԿԱՅԱՑՎԱԾ ԳՈՐԾԱՐԱՐ ԾՐԱԳՐԻՆ ՀԱՎԱՆՈՒԹՅՈՒՆ ՏԱԼՈՒ ԵՎ ԱՅԴ ԾՐԱԳՐԻ ՇՐՋԱՆԱԿՆԵՐՈՒՄ ՍՏԵՂԾՎԱԾ ՆՈՐ ԱՇԽԱՏԱՏԵՂԵՐԻ ԵՎ ԴՐԱՆ ՀԱՎԱՍԱՐԵՑՎԱԾ ՎՃԱՐՆԵՐԻ ՀԱՇՎԱՐԿՄԱՆ ԱՌԱՆՁՆԱՀԱՏԿՈՒԹՅՈՒՆՆԵՐԻ ՎԵՐԱԲԵՐՅԱԼ**

Ղեկավարվելով Հայաստանի Հանրապետության կառավարության 2017 թվականի հոկտեմբերի 5-ի N1235-Ն որոշմամբ և հաշվի առնելով «ՆՈՐ ՓՐՈՋԵԿՏՍ» ՍՊԸ կողմից ՀՀ կառավարության 2017 թվականի հոկտեմբերի 5-ի №1235-Ն որոշման շրջանակներում ներկայացված գործարար ծրագրին հավանություն տալու համար ներկայացված հայտը, ինչպես նաև շահագրգիռ մարմիններից ստացված կարծիքները` «ՆՈՐ ՓՐՈՋԵԿՏՍ» ՍՊԸ հայտի վերաբերյալ ՀՀ էկոնոմիկայի նախարարությունը հայտնում է հետևյալը.

«ՆՈՐ ՓՐՈՋԵԿՏՍ» ՍՊԸ կողմից ներկայացվել են հետևյալ փաստաթղթերը`

1. Դիմում
2. Գործարար ծրագիր` համաձայն ՀՀ կառավարության 2017 թվականի հոկտեմբերի 5-ի №1235-Ն որոշման Հավելվածի N 1 ձևի
3. Տեղեկատվություն ռեզիդենտ շահութահարկ վճարողի տնտեսական գործունեության մասին համաձայն ՀՀ կառավարության 2017 թվականի հոկտեմբերի 5-ի №1235-Ն որոշման Հավելվածի N 2 ձևի

«ՆՈՐ ՓՐՈՋԵԿՏՍ» սահմանափակ պատասխանատվությամբ ընկերությունը հիմնադրվել է 2018 թվականին և զբաղվում է խանութների համար նախատեսված կահույքի արտադրությամբ։ Արտադրությունն իրականացվելու է ք. Երևանում: Ընկերությունը գործում է 2018 թվականից: Ընկերությունը հանդիսանում է Կարպիզա, Ջեոքս և Հենդերսոն համաշխարհային բրենդների խանութների կահույքի պաշտոնական մատակարարը՝ ԵՄ-ում, ԱՊՀ-ում, Միջին Արևելքում և ասիական երկրներում: Արդեն իսկ իրականացվել է 235 մլն. ՀՀ դրամի կապիտալ ներդրում, որի արդյունքում ստեղծվել է անհրաժեշտ արդի սարքավորումներով հագեցած կահույքի արտադրամաս և 70 աշխատատեղ՝ 342,000 ՀՀ դրամ միջին ամսական աշխատավարձով։

Ծրագրի շրջանակներում նախատեսվում է իրականացնել 2 մլրդ դրամի կապիտալ և շրջանառու միջոցների ձեռքբերման համար նախատեսված ներդրում և մինչև 2026 թվականը ստեղծել 286 նոր աշխատատեղ։Հաշվի առնելով վերոգրյալը և ամփոփելով գերատեսչությունների կողմից ներկայացված կարծիքները և ծրագրի գնահատման արդյունքները՝ նպատակահարմար ենք գտնում հավանության արժանացնել «ՆՈՐ ՓՐՈՋԵԿՏՍ» ՍՊԸ կողմից ներկայացված հայտը, որը համապատասխանում է ՀՀ կառավարության 2017 թվականի հոկտեմբերի 5-ի թիվ 1235-Ն որոշմամբ սահմանված պահանջներին: